съответствие с член 2, параграф 6а от основния регламент е в противоречие с Антидъмпинговото споразумение, по-специално с член 2.2 от него, в който е предвиден изчерпателен списък на ситуациите, в които може да се формира нормалната стойност, като наличието на „значителни нарушения“ не е посочено сред тях. Освен това според ПКНР използването на данни от подходяща представителна държава е несъвместимо с член VI.1(б) от ГАТТ и член 2.2.1.1 от Антидъмпинговото споразумение, които изискват използване на производствените разходи в държавата на произход при формиране на нормалната стойност.
 (213)
 Освен това CCCME припомни, че в раздел 15 от Протокола за присъединяване на Китай към СТО се допускат дерогации от стандартната методология за определяне на нормалната стойност и сравнимостта на цените съгласно член VI от ГАТТ от 1994 г. и Антидъмпинговото споразумение, но тези дерогации са ограничени във времето, тъй като действието им е изтекло на 11 декември 2016 г. Според CCCME, считано от датата на изтичане на действието на дерогациите, Съюзът не следва да се отклонява от стандартната методология при определяне на нормалната стойност на производителите от държавата на износа и от използването единствено на цените и разходите на вътрешния пазар на държавата на износа, освен ако в други разпоредби на споразуменията на СТО, включително Антидъмпинговото споразумение, не се допуска друго. CCCME заяви, че текстът на член 2, параграф 6а от основния регламент, доколкото позволява на Съюза да използва данни от подходяща представителна държава, противоречи на поетия от Съюза ангажимент съгласно споразуменията на СТО, по-специално на ангажимента му съгласно раздел 15 от Протокола за присъединяване на Китай към СТО.
 (214)
 Трето, ПКНР заяви, че подходът на Комисията при разследването съгласно член 2, параграф 6а от основния регламент не отговаря на правилата на СТО, тъй като в нарушение на член 2.2.1.1 от Антидъмпинговото споразумение Комисията не е взела предвид документацията на китайския производител, без да установи дали тя е в съответствие с общоприетите счетоводни принципи в Китай. Във връзка с това ПКНР припомни, че Апелативният орган по спор DS473 и специализираната група по спор DS494 са заявили, че съгласно член 2.2.1.1 от Антидъмпинговото споразумение, доколкото документацията, водена от разследвания износител или производител, съответства — в приемливи граници — по точен и надежден начин на всички действителни разходи, направени от конкретния производител или износител за разглеждания продукт, може да се счита, „че тя отразява достоверно разходите, свързани с производството и продажбата на разглеждания продукт“, и разследващият орган следва да използва тази документация, за да определи производствените разходи на разследваните производители.
 (215)
 CCCME също така заяви, че член 2, параграф 6а от основния регламент е несъвместим с правилата на СТО, тъй като в него се предвижда, че разходите и цените на производителя износител и в държавата на износа трябва да не се вземат предвид поради наличието на значителни нарушения. CCCME също така припомни, че в решението си по спора „Европейски съюз — Антидъмпингови мерки по отношение на биодизела от Аржентина“ Апелативният орган на СТО е определил, че Съюзът е действал в несъответствие с член 2.2.1.1 от Антидъмпинговото споразумение, като не е използвал документацията, водена от